
Parlamentul  României
Camera Deputaţilor

	Comisia pentru sănătate       și familie

  Nr. 4c-10/501/21.11.2023

	Comisia pentru apărare, ordine publică și siguranță națională 
Nr.4c-15/75/28.02.2023
	Comisia pentru tehnologia informaţiei şi comunicaţiilor

Nr.4c-19/172/14.11.2023



București, 28 noiembrie 2023				PLx.102/2023

BIROULUI  PERMANENT
AL
CAMEREI  DEPUTAŢILOR,
Vă înaintăm, alăturat, raportul comun de înlocuire asupra proiectului de Lege privind aprobarea Ordonanţei de urgenţă a Guvernului nr.184/2022 pentru modificarea art.1 alin.(12) din Ordonanţa de urgenţă a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea şi acceptarea certificatului digital al Uniunii Europene privind COVID pentru a facilita libera circulaţie pe durata pandemiei de COVID-19, retrimis Comisiei pentru sănătate și familie, Comisiei pentru apărare, ordine publică și siguranță națională și Comisiei pentru tehnologia informației și comunicațiilor, spre dezbatere în fond, în procedură de urgență, cu adresa nr. PLx.102 din 31 octombrie 2023, conform consensului liderilor grupurilor parlamentare.
În raport cu obiectul şi conţinutul său, proiectul de lege face parte din categoria legilor ordinare.

    PREŞEDINTE,                    PREȘEDINTE,                       PREȘEDINTE,

   Dr.Nelu TĂTARU  Laurențiu-Dan LEOREANU        Ioan-Sabin SĂRMAȘ

RAPORT COMUN DE ÎNLOCUIRE

asupra proiectului de Lege privind aprobarea Ordonanţei de urgenţă a Guvernului nr.184/2022 pentru modificarea art.1 alin.(12) din Ordonanţa de urgenţă a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea şi acceptarea certificatului digital al Uniunii Europene privind COVID pentru a facilita libera circulaţie pe durata pandemiei de COVID-19

În conformitate cu prevederile  art.95 și 117 alin.(3) din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie, Comisia pentru apărare, ordine publică și siguranță națională și Comisia pentru tehnologia informației și comunicațiilor, au fost sesizate spre dezbatere, în fond, în procedură de urgență, cu proiectul de Lege privind aprobarea Ordonanţei de urgență a Guvernului nr.184/2022 pentru modificarea art.1 alin.(12) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19, trimis cu adresa nr.PLx.102/2023 din 27 februarie 2023.
	Proiectul de lege are ca obiect de reglementare modificarea art.1 alin.(12) lit.c) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19, cu modificările și completările ulterioare, în sensul prelungirii valabilității certificatelor de vaccinare şi după data de 31 decembrie 2022.
	 Senatul, în calitate de primă Cameră sesizată,  a adoptat  proiectul de lege în şedinţa din 20 februarie 2023. În conformitate cu prevederile art. 62 și 64 din Regulamentul Camerei Deputaţilor, republicat, cu modificările și completările ulterioare, membrii celor trei comisii au examinat proiectul de lege în ședințe separate. Membrii Comisiei pentru sănătate și familie au examinat proiectul de lege în şedinţa din 20 martie 2023. La şedinţa comisiei deputaţii au fost prezenţi conform listei de prezenţă. Membrii Comisiei pentru tehnologia informației și comunicațiilor au dezbătut proiectul de lege în ședința din 28 martie 2023. La şedinţa comisiei deputaţii au fost prezenţi conform listelor de prezenţă. Membrii Comisiei pentru apărare, ordine publică și siguranță națională au examinat proiectul de lege în ședința din 28 martie 2023. La şedinţa comisiei deputaţii au fost prezenţi conform listei de prezenţă.
În conformitate cu prevederile art.56 și 57 din Regulamentul Camerei Deputaţilor, republicat, cu modificările și completările ulterioare, la dezbaterile proiectului de lege a participat în calitate de invitat, domnul Tiberius Brădățan - Secretar de stat în cadrul Ministerului Sănătății. Potrivit dispozițiilor articolului 75 din Constituţia României, republicată, Camera Deputaţilor este Cameră decizională. În urma dezbaterilor și a opiniilor exprimate, membrii celor trei comisii, au hotărât, cu majoritate de voturi, adoptarea proiectului de Lege privind aprobarea Ordonanței de urgență a Guvernului nr.184/2022 pentru modificarea art.1 alin.(12) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19, în forma adoptată de Senat. 
În data de 31 octombrie 2023 Camera Deputaților a hotărât retrimiterea proiectului de lege comisiilor sesizate în fond, în vederea reexaminării și depunerii unui nou raport comun, conform consensului liderilor grupurilor parlamentare.

În conformitate cu prevederile art. 62 și 64 din Regulamentul Camerei Deputaților, republicat, Comisiile au redezbătut proiectul de lege în ședințe separate. Potrivit dispozițiilor articolului 75 din Constituţia României, republicată, Camera Deputaţilor este Cameră decizională.
Membrii Comisiei pentru tehnologia informației și comunicațiilor au reluat dezbaterile asupra proiectului de lege în şedinţa din 14 noiembrie 2023 și au hotărât, cu majoritate de voturi, aprobarea proiectului de lege cu amendamente admise privind respingerea Ordonanţei de urgență a Guvernului nr.184/2022 pentru modificarea art.1 alin.(12) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19. La lucrările Comisiei au fost prezenţi 14 deputați din totalul de 19 membri.
Membrii Comisiei pentru sănătate și familie au reluat dezbaterile asupra proiectului de lege şi documentelor conexe în şedinţa din 20 noiembrie 2023 și au hotărât, cu majoritate de voturi, aprobarea proiectului de lege cu amendamente admise privind respingerea Ordonanţei de urgență a Guvernului nr.184/2022 pentru modificarea art.1 alin.(12) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19. La lucrările comisiei au fost prezenți deputații conform listei de prezență. 
Membrii Comisiei pentru apărare, ordine publică și siguranță națională au reluat dezbaterile asupra proiectului de lege în ședința din 27 noiembrie 2023 și au hotărât, cu unanimitate de voturi, aprobarea proiectului de lege cu amendamente admise privind respingerea Ordonanţei de urgență a Guvernului nr.184/2022 pentru modificarea art.1 alin.(12) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19. La lucrările comisiei au fost prezenți deputații conform listei de prezență. În conformitate cu prevederile art.56 și 57 din Regulamentul Camerei Deputaţilor, republicat, cu modificările și completările ulterioare, la dezbaterile proiectului de lege a participat în calitate de invitat,  domnul Tiberius Brădățan - Secretar de stat în cadrul Ministerului Sănătății.
	
	La întocmirea prezentului raport comun de înlocuire, Comisiile au avut în vedere:  
	     -avizul favorabil al Consiliului Legislativ (nr.1430/20.12.2022);
-avizul favorabil al Comisiei pentru drepturile omului, culte și problemele minorităților naționale (nr.4c-6/140/15.03.2023);
-avizul favorabil al Comisiei juridice, de disciplină și imunități (nr.4c-13/176/27.02.2023);
În urma dezbaterilor si a opiniilor exprimate, membrii celor trei Comisii  au hotărât, cu majoritate de voturi, să propună plenului Camerei Deputaților aprobarea proiectului de Lege privind aprobarea Ordonanţei de urgenţă a Guvernului nr.184/2022 pentru modificarea art.1 alin.(12) din Ordonanţa de urgenţă a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea şi acceptarea certificatului digital al Uniunii Europene privind COVID pentru a facilita libera circulaţie pe durata pandemiei de COVID-19 cu amendamentele admise în Anexa care face parte din prezentul raport comun de înlocuire.
Prin amendamentele admise se propune respingerea Ordonanței de urgență a Guvernului nr. 184/2022, întrucât Ordonanța de urgență a Guvernului nr. 68/2021 a fost abrogată în data de 24.10.2023 prin Ordonanța de urgență a Guvernului nr. 88/2023.
          În raport cu obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituția României, republicată.

   PREŞEDINTE,                       PREȘEDINTE,                              PREȘEDINTE,

Dr. Nelu TĂTARU    Laurențiu-Dan LEOREANU        Ioan-Sabin SĂRMAȘ                       
                               
           




    SECRETAR, 		      SECRETAR, 			        SECRETAR,

 Liviu-Ioan BALINT          Dumitru RUJAN                   Radu-Dinel MIRUȚĂ




 Întocmit,		  
 Maria-Rozalia Bucur,      		             Florin Danciu,			             Mihaela Astafei,                Consilier parlamentar		        Consilier parlamentar	                      Consilier parlamentar

ANEXĂ
Amendamente admise la
  proiectul de Lege privind aprobarea Ordonanţei de urgență a Guvernului nr.184/2022 pentru modificarea art.1 alin.(12) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19 
PLx nr.102/2023

	Nr. crt.
	Text Senat
	Text propus de Comisii
 
	Motivare

	1. 
	Titlul legii:
LEGE
privind aprobarea Ordonanţei de urgență a Guvernului nr.184/2022 pentru modificarea art.1 alin.(12) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19 

	Titlul legii:
LEGE
privind respingerea Ordonanţei de urgență a Guvernului nr.184/2022 pentru modificarea art.1 alin.(12) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19 

	Ordonanţa de urgenţă a Guvernului nr.68/2021 a fost abrogată în data de 24.10.2023 prin OUG nr. 88/2023.

	1. 
	Articol unic. – Se aprobă Ordonanţa de urgență a Guvernului nr.184/2022 din 28 decembrie 2022 pentru modificarea art.1 alin.(12) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19, publicată în Monitorul  Oficial  al   României, Partea I, nr.1263 din 28 decembrie 2022.
	Articol unic. – Se respinge Ordonanţa de urgență a Guvernului nr.184/2022 din 28 decembrie 2022 pentru modificarea art.1 alin.(12) din Ordonanța de urgență a Guvernului nr.68/2021 privind adoptarea unor măsuri pentru punerea în aplicare a cadrului european pentru eliberarea, verificarea și acceptarea certificatului digital al Uniunii Europene privind COVID pentru a facilita libera circulație pe durata pandemiei de COVID-19, publicată în Monitorul  Oficial  al   României, Partea   I, nr.1263 din 28 decembrie 2022.

